Bezpečná notárska úschova peňazí, listín, cenných papierov a závetov
Notár si od Vás vopred vyžiada podklady, aby mohol úkon pripraviť, a Vy tak ušetrite Váš drahocenný čas !
Notárska úschova Peňazí pri prevode nehnuteľností
Kúpna zmluva nadobúda vecno-právne účinky až vkladom vlastníckeho práva do katastra nehnuteľností. Predávajúci však od Vás chce kúpnu cenu už pri podpise kúpnej zmluvy. Čo však v prípade, ak kataster nehnuteľností vklad nepovolí? Akú máme istotu, že Vám predávajúci peniaze vráti? Prípadne máte obavy, či je predávajúci dôveryhodný?
Notárska úschova peňazí je častý, istý a bezpečný spôsob prevodu peňazí pri kúpe a predaji nehnuteľnosti. Prebieha nasledovne a má tieto výhody:
- na obdobie, kým kataster rozhodne o vklade, kupujúci zloží peniaze do úschovy u notára,
- Predávajúci a Kupujúci si dohodnú podmienky notárskej úschovy na vyplatenie peňazí v zápisnici o notárskej úschove, kde po ich splnení dôjde k uvoľneniu peňazí zo strany notára,
- najčastejšou podmienkou, oproti ktorej sa vyplácajú peniaze, je predloženie listu vlastníctva na právne účely bez tiarch,
- výhoda notárskej úschovy peňazí u notára pred iným spôsobom úhrady napríklad vinkuláciou v banke je, že notár je poistený pre prípad škody a zároveň zaňho ručí štát, zatiaľ čo banka je podnikateľský komerčný subjekt,
- ak vložíte peniaze do notárskej úschovy, na tieto peniaze nemôže siahnuť exekútor ako na klasickom účte v banke,
- vo vzťahu k účastníkom úschovy – Predávajúcemu a Kupujúcemu je notár zo zákona povinný dostatočne preveriť ich totožnosť, ak ju riadne nepreverí, zodpovedá za škodu.
Notárka úschova Listín
Notár Vám môže uschovať aj listiny napríklad závet alebo iné právne významné listiny napríklad kúpna zmluva, darovacia zmluva, dohoda o urovnaní, návrh na vklad do katastra nehnuteľností, iné právne dokumenty, cenné papiere, zmenky a pod. Ohľadom vhodnosti a podmienok úschovy listín sa poraďte s notárom.
Bezpečnosť notárskej úschovy Listín
Notársky úrad je vybavený dvoma veľkými trezormi bankového štandardu, v ktorých je možné uschovať všetky listiny, ktoré notár môže zobrať do úschovy. Notársky úrad je zabezpečený nadštandardným bezpečnostným systémom.